ສຫລ ສົນ​ທະ​ນາ​ກັບ ກ.​ຊ. ສາ​ທາ​ລະ​ນະ​ສຸກ​ລາວ ເພື່ອສືບ​ຕໍ່ ຊ່ວຍເຫຼືອ​ລາວ ສົ່ງເສີມ ໂຄງການ ປ້ອງກັນພະຍາດ
ສູນ CDC ສະຫະລັດກຳ​ລັງ​ເຮັດວຽກຮ່ວມກັບບັນດາເຈົ້າໜ້າສາທາລະນະສຸກຂອງລາວ ໃນໂຄງການຮ່ວມມືຕ້ານ ແລະສະກັດກັ້ນໄພຂົ່ມຂູ່ຈາກພະຍາດທີ່ກໍາລັງເກີດຂຶ້ນຢູ່ ແລະ ເກີດຂຶ້ນໃໝ່.
ທ່ານ ດຣ ໂຣເບີດ ອາ ເຣດຟຽວ (Robert R Redfield) ອໍານວຍການສູນ ຄວບຄຸມ ແລະປ້ອງກັນພະຍາດຂອງສະຫະລັດ ຫລື CDC ໄດ້ພົບກັບ ທ່ານ ຮສ ດຣ ບຸນກອງ ສີຫາວົງ, ລັດຖະມົນຕີກະຊວງສາທາລະນະສຸກ ແລະເຈົ້າ ໜ້າທີ່ອະວຸໂສຄົນອື່ນໆ ເພື່ອປຶກສາຫາລືກ່ຽວກັບການຮ່ວມມຶືດ້ານສາທາລະ ນະສຸກລະຫວ່າງ ສະຫະລັດກັບ ສປປ ລາວ ທີ່ພວມສືບຕໍ່ ແລະຂະຫຍາຍຕົວ ຢູ່ນັ້ນ ສູນ CDC ສະຫະລັດກຳລັງເຮັດວຽກຮ່ວມກັບບັນດາເຈົ້າໜ້າສາທາ ລະນະສຸກຂອງລາວ ໃນບັນດາໂຄງການຮ່ວມມືຕ້ານ ແລະສະກັດກັ້ນໄພ ຂົ່ມຂູ່ຈາກພະຍາດທີ່ກໍາລັງເກີດຂຶ້ນ ແລະ ເກີດຂຶ້ນໃໝ່ ເຊິ່ງລວມທັງພະຍາດ ໄຂ້ຫວັດສັດປີກ ແລະ ໄຂ້ຫວັດໃຫຍ່ສາຍພັນໃໝ່, ການຕ້ານຕໍ່ຢາຂອງໄຂ້ ມາເລເຣຍ, ໄຂ້ເລືອດອອກ ແລະ HIV ຫລື ໂຣກເອດສ໌ ວ່າການເອກອັກຄະລັດຖະທູດສະຫະລັດ ປະຈໍາ ສປປ ລາວ, ທ່ານ ຄໍລິນ ຄຼອສບີ ກ່າວວ່າ ສປປ ລາວ ແລະສະຫະລັດໄດ້ຮ່ວມມືກັນຢ່າງສະໝໍ່າສະເໝີ ໃນການຈັດ ການຝຶກອົບຮົມຕ່າງໆ ທາງດ້ານສາທາລະນະສຸກ ແລະວຽກງານດ້ານການປ້ອງ ກັນພະຍາດ, ເຝົ້າລະວັງ ແລະຕອບໂຕ້ຕໍ່ພະຍາດ, ຄວາມພະຍາຍາມຕ່າງໆ ເພື່ອປົກປ້ອງປະຊາຊົນລາວ ແລະສະຫະລັດ ນອກຈາກນັ້ນ, ສະຫະລັດຍັງຮ່ວມ ມືກັບ ລັດຖະບານ ແລະປະຊາຊົນລາວໃນໂຄງການສາທາລະນະສຸກຫລາຍໂຄງ ການ ເພື່ອສົ່ງເສີມດ້ານໂພຊະນາການ, ນໍ້າສະອາດ, ວິດຖ່າຍ ແລະສຸຂະອານາໄມ, ສຸຂະພາບແມ່ ແລະເດັກ, ສະໜັບສະໜູນຄົນພິການ ແລະໂຄງການອາຫານສຳລັບ ໂຮງຮຽນ ເຊິ່ງແມ່ນໂຄງການທີ່ນໍາຜົນປະໂຫຍດມາສູ່ບັນດາຄອບຄົວທົ່ວໄປຢູ່ສປປ ລາວ ການຢ້ຽມຢາມຂອງທ່ານ ດຣ ໂຣເບີດ ແມ່ນປະກອບດ້ວຍຫ້ອງວິເຄາະການແພດ ແລະ ຫ້ອງການສາທາລະນະສຸກຕ່າງໆ ເພື່ອເບິ່ງໂຄງການຝຶກອົບຮົມທີ່ສະໜັບ ສະໜູນໂດຍລັດຖະບານສະຫະລັດ ຈັດຂຶ້ນໃຫ້ສໍາລັບວິຊາການດ້ານສາທາລະ ນະສຸກ ທ່ານໄດ້ຢ້ຽມຢາມໂຄງການສັກຢາກັນພະຍາດແຫ່ງຊາດ ເຊິ່ງແມ່ນສູນ ເກັບມ້ຽນ ແລະຈໍາໜ່າຍວັກຊິນທັງໝົດໃນ ສປປ ລາວ ເພື່ອຮຽນຮູ້ກ່ຽວກັບການ ລົງທຶນຂອງ CDC ເຊິ່ງໄດ້ປັບປຸງການຈັດສົ່ງຢາວັກຊິນ ແລະການກຽມພ້ອມຕອບໂຕ້ພະຍາດລະບາດຢູ່ລາວ ການນໍາໃຊ້ຢາວັກຊິນຕ້ານພະຍາດໄຂ້ຫວັດສັດປີກ ເປັນເວລາດົນນານ ໄດ້ເປັນພື້ນຖານຂອງໂຄງການດ້ານສາທາລະນະສຸກ ເພື່ອ ປ້ອງກັນພະຍາດໄຂ້ຫວັດສັດປີກຕາມລະດູການແລະແມ່ນພາກສ່ວນສໍາຄັນຂອງ ການຕອບໂຕ້ພະຍາດລະບາດ ນອກຈາກນັ້ນ, ທ່ານ ດຣ ໂຣເບີດ ຍັງໄດ້ສົນທະ ນາກ່ຽວກັບໂຄງການ “ສຸຂະພາບໜຶ່ງດຽວ” ຢູ່ທີ່ຫ້ອງວິເຄາະການແພດແຫ່ງຊາດ ເຊິ່ງແມ່ນແນວຄວາມຄິດຂອງ CDC ທີ່ເນັ້ນຢ້ຳເຖິງການເຊື່ອມໂຍງກັນລະຫວ່າງ ສຸຂະພາບຂອງປະຊາຊົນ, ສັດ ແລະ ສິ່ງແວດລ້ອມ ທັງສອງຝ່າຍສົນທະນາກ່ຽວກັບກອງປະຊຸມລະດັບລັດຖະມົນຕີຂອງວຽກງານ ຄວາມໝັ້ນຄົງດ້ານສຸຂະພາບໂລກຄັ້ງທີ 5 (the Global Health Security Agenda (GHSA) ເຊິ່ງແມ່ນໂຄງການລິເລີ່ມໂດຍ ທ່ານ ອີຣິກ ຮາແກນ, ຮອງ ລັດຖະມົນຕີກະຊວງສາທາລະນະສຸກຂອງສະຫະລັດ ທີ່ມາຢ້ຽມຢາມ ສປປ ລາວ ໃນວັນທີ 9 ພະຈິກ GHSA ແມ່ນຄວາມພະຍາຍາມລະດັບສາກົນ ໃນການສ້າງ ຄວາມອາດສາມາດໃຫ້ບັນດາປະເທດເພື່ອຊ່ວຍໃຫ້ໂລກ ມີຄວາມປອດໄພ ແລະ ປາດສະຈາກໄພຂົ່ມຂູ່ຂອງພະຍາດຊຶມເຊື້ອ ແລະຍົກລະດັບຄວາມໝັ້ນຄົງດ້ານ ສຸຂະພາບໂລກ ໃຫ້ກາຍເປັນບູລິມະສິດແຫ່ງຊາດ ແລະສາກົນ ເມື່ອມໍ່ໆມານີ້, ສະຫະລັດໄດ້ຕົກລົງໃຫ້ການສະໜັບສະໜູນ 150 ລ້ານໂດລາ ແກ່ GHSA ໃນການຢ້ຽມຢາມລະດັບສູງຄັ້ງນີ້ ແລະ ການສະໜັບສະໜູນຂອງສະຫະລັດ ຕໍ່ຂະແໜງສາທາລະນະສຸກຂອງ ສປປ ລາວ ແມ່ນມີຄວາມສໍາຄັນໃນທາງຍຸດ ທະສາດ ອິນໂດ-ປາຊິຟິກ ຂອງສະຫະລັດ ແລະໄດ້ປະກອບສ່ວນຊ່ວຍເພີ້ມ ຄວາມຊຳນິຊໍານານ ແລະການຊ່ວຍເຫຼືອ ເພື່ອສ້າງຄວາມເຂັ້ມແຂງໃຫ້ຂະແໜງ ສາທາລະນະສຸກ ຂອງບັນດາຄູ່ຮ່ວມງານໃນທົ່ວພາກພື້ນ